Държавен вестник, бр. 30, 2026 г., стр. 15

БРОЙ  30	
Д Ъ Р Ж А В Е Н  В Е С Т Н И К 	
СТР.  15   
(4) Редът за провеждане на лични срещи с 
представители на интереси се регламентира 
от съответната институция и се публикува 
на интернет страницата є.
Чл. 8. (1) Принципите на прозрачност и 
отчетност се гарантират, като се осигурява 
проследимост на комуникацията между ор­
ганите и лицата по чл. 5 и представителите 
на интереси и на процеса по вземане на 
решения в съответствие с разпоредбите на 
този закон.
(2) В случаите, когато е предвидено в 
нормативните актове по чл. 7, ал. 2, органи­
те и лицата по чл. 5 публикуват обобщена 
информация – справка, за развитието на из­
готвените проекти и депозираните становища 
по тях, заедно с обосновка за неприетите 
предложения.
(3) Справката по ал. 2 съдържа информа­
ция за декларираните данни от лицето, от 
което изхожда становището, дали то действа 
от свое име, или защитава определена пози­
ция от името на друго лице или група лица, 
и датата, на която е постъпило становището.
(4) Справката се публикува на интернет 
страницата, на която е публикуван обсъж­
даният проект на акт, след приключване на 
обществената консултация и преди приема­
нето, съответно издаването на акта.
(5) Личните срещи с представители на 
интереси се отразяват в календар за срещи на 
органа или лицето по чл. 5, който е свързан 
с Регистъра за прозрачност. Всеки орган и 
лице по чл. 5 поддържа календар за прове­
дените срещи с представители на интереси 
на страницата на съответната институция 
в интернет, в който се отразява датата на 
срещата, присъствалите лица, обсъжданата 
тема. Когато срещите по даден въпрос са 
повече от една, описват се всичките, като се 
посочва пореден номер на срещата.
(6) Условията и редът за поддържане на 
календарите по ал. 5, включително изисква­
нията относно формата на данните и автома­
тизирания обмен с Регистъра за прозрачност, 
се определят с наредбата по чл. 19, ал. 3.
Чл. 9. Като проявление на принципите 
на прозрачност и отчетност чрез свърза­
ност на данни от Портала за обществени 
консултации, поддържан от Министерския 
съвет, интернет страницата на Народното 
събрание, на която се публикуват внесените 
законопроекти, и календарите по чл. 8, ал 5 
се осигурява прос­ледяване, документиране 
и оповестяване на основните външни интер­
венции от началото до края на процеса по 
изготвяне и приемане на актовете по чл. 3, 
ал. 1, предложенията по тях, докладите от 
обсъжданията в парламентарните комисии и 
стенограмите от пленарните заседания – за­
конодателен отпечатък.
Чл. 10. (1) Принципът на добросъвест­
ност и почтеност изисква представителите 
на интереси и техните адресати да действат 
в съответствие с етичните правила за осъ­
ществяване на представителство на интереси, 
а тези по чл. 13, ал. 1 – и по начин, който 
отговаря на най-високите стандарти за про­
фесионализъм.
(2) Представителите на интереси се иден­
тифицират и посочват интереса, който защи­
тават. Анонимни становища не се разглеждат.
(3) Становище, представено от организа­
ция, се подписва от неин представител.
(4) Становищата и препоръките трябва да 
бъдат мотивирани, да се основават на факти 
и по възможност да бъдат документално 
подкрепени.
(5) Становища и препоръки, които съдър­
жат клеветнически, обидни или нецензурни 
изказвания, не се разглеждат по същество, 
а се отбелязват като недопустими.
(6) Не се допуска контакт с адресата на 
становището да бъде осъществен по начин, 
различен от регламентирания и достъпен за 
всички лица.
(7) Органите и лицата, до които са адре­
сирани становища, отговарящи на изисква­
нията по ал. 2 – 6, са длъжни да ги разгледат 
внимателно и безпристрастно и да обсъдят 
всички направени предложения по разглеж­
даните проекти.
Чл. 11. Като проявление на принципите на 
прозрачност, добросъвестност и почтеност при 
изработване на проект на акт по чл. 3, ал. 1:
1. участниците в работни групи и консул­
тативни съвети, които не са служители на 
институциите по чл. 5, са длъжни да дек­
ларират какви интереси представляват и да 
посочат свързаност, включително за годината, 
предхождаща датата на първото им участие, 
с лица, които имат интерес от разглеждания 
въпрос; наличието на свързаност, както и 
представляваните интереси не са основание 
за отвод или самоотвод на член на работна 
група;
2. при изслушвания, организирани от На­
родното събрание, от орган на изпълнителната 
власт или на местното самоуправление, в кои­
то участието е документирано, участниците, 
които не са служители на институциите по 
чл. 5, са длъжни да декларират какви инте­
реси представляват и да посочат свързаност, 
включително за минал период по т. 1, с лица, 
които имат интерес от разглеждания въпрос.